CELEX: 22007D0147
Language: bg
Date: 2007-10-26 00:00:00
Title: Решение на Съвместния комитет на ЕИП № 147/2007 от 26 октомври 2007 година за изменение на Протокол 23 към Споразумението за ЕИП относно сътрудничеството между надзорните органи (член 58)

10.4.2008   
            
            
               BG
            
            
               Официален вестник на Европейския съюз
            
            
               L 100/99
            
         
      РЕШЕНИЕ НА СЪВМЕСТНИЯ КОМИТЕТ НА ЕИП
   
   № 147/2007
   от 26 октомври 2007 година
   за изменение на Протокол 23 към Споразумението за ЕИП относно сътрудничеството между надзорните органи (член 58)
   СЪВМЕСТНИЯТ КОМИТЕТ НА ЕИП,
   като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, наричано по-долу „Споразумението“, и по-специално член 98 от него,
   като има предвид, че:
   
               (1)
            
            
               Протокол 23 към Споразумението бе изменен с Решение № 178/2004 на Съвместния комитет на ЕИП от 3 декември 2004 г. (1).
            
         
               (2)
            
            
               За да се позволи на Надзорния орган на ЕАСТ и на държавите от ЕАСТ да участват в дискусии относно политиките в рамките на Европейската мрежа по конкуренция, включващи обмена на поверителна информация съгласно членове 81 и 82 от Договора за ЕО, е необходима правна рамка, която да позволи обмена на поверителна информация, която не бе обхваната досега от Споразумението. По тази причина в Протокол 23 към Споразумението следва да се добави нов член 1A,
            
         РЕШИ:
   Член 1
   След член 1 от Протокол 23 към Споразумението се добавя следният член:
   
      
         „Член 1А
      В интерес на еднакво тълкуване от страна на Надзорния орган на ЕАСТ и на Комисията на ЕО на членове 53 и 54 от Споразумението и членове 81 и 82 от Договора на Надзорния орган на ЕАСТ и на компетентните органи на държавите от ЕАСТ може да се позволи да участват в срещи на мрежата от обществени органи, посочена в съображение 15 от Регламент (ЕО) № 1/2003 на Съвета, единствено за целите на дискусиите по въпроси на общата политика. Надзорният орган на ЕАСТ, Комисията на ЕО и компетентните органи на държавите от ЕАСТ и на държавите-членки на ЕО имат право да предоставят на разположение цялата необходима информация за целта на тези дискусии на общата политика в рамките на мрежата. Предоставената на разположение в този контекст информация не може да се използва за цели на изпълнението. Това участие не засяга правата на участие на държавите от ЕАСТ и на Надзорния орган на ЕАСТ, предоставени по силата на Споразумението за ЕИП.“
   
   Член 2
   Настоящото решение влиза в сила на 27 октомври 2007 г., при условие че всички нотификации до Съвместния комитет на ЕИП съгласно член 103, параграф 1 от Споразумението са направени (2).
   Член 3
   Настоящото решение се публикува в раздела за ЕИП и в притурката за ЕИП към Официален вестник на Европейския съюз.
   
      Съставено в Брюксел на 26 октомври 2007 година.
      
         
            За Съвместния комитет на ЕИП
         
         
            Председател
         
         Stefán Haukur JÓHANNESSON
         
      
   
   
      (1)  ОВ L 133, 26.5.2005 г., стр. 35.
   
      (2)  Без отбелязани конституционни изисквания.